వాట్సాప్‌ లీకుల కేసులో ఇద్దరికి జరిమానా
Updated : 30/04/2020 02:34 IST
దిల్లీ: సంస్థ అధికారిక ప్రకటనకు ముందే బజాజ్‌ ఆటోకు సంబంధించిన త్రైమాసిక ఫలితాలను (2016-17 నాలుగో త్రైమాసికం) వాట్సాప్‌లో లీక్‌ చేసిన కేసులో ఇద్దరికి మార్కెట్ల నియంత్రణ సంస్థ సెబీ రూ.30 లక్షల జరిమానా విధించింది. నీరజ్‌ కుమార్‌ అగర్వాల్‌, శ్రుతి విశాల్‌ ఓరాలకు చెరో రూ.15 లక్షల చొప్పున జరిమానా విధించినట్లు సెబీ పేర్కొంది. స్టాక్‌ ఎక్స్ఛేంజీలకు అధికారికంగా ఎలాంటి సమాచారం అందించక మునుపే కొన్ని సంస్థల షేర్ల ధరలను ప్రభావితం చేసే ప్రైస్‌ సెన్సిటివ్‌ సమాచారాన్ని వేర్వేరు ప్రైవేటు వాట్సాప్‌ గ్రూపుల్లో సర్య్కులేట్‌ చేస్తున్నట్లు కొన్ని వార్తా నివేదికలు వచ్చిన నేపథ్యంలో సెబీ వాటిపై దృష్టి సారించింది. ప్రాథమిక విచారణ జరిపి 26 వాట్సాప్‌ గ్రూపుల్ని, 190 పరికరాలను జప్తు చేసింది. వీటి నుంచి డేటా సేకరించి విశ్లేషిస్తే సుమారు 12 కంపెనీల ఫలితాలు, ఆర్థిక సమాచారం వాట్సాప్‌ సందేశాల ద్వారా లీక్‌ అయినట్లు తేలింది. ఇందులో బజాజ్‌ ఆటోకు సంబంధించి 2016-17 నాలుగో త్రైమాసిక ఆర్థిక ఫలితాలు చాలా దగ్గరగా ఉండటంతో లోతుగా దర్యాప్తు చేయగా, నీరజ్‌ కుమార్‌, శ్రుతి విశాల్‌ ద్వారానే ఈ సమాచారం బయటి వ్యక్తులకు వాట్సాప్‌ ద్వారా వెళ్లినట్లు వెల్లడైంది. తాజాగా వారిద్దరికీ చెరో రూ.15 లక్షల చొప్పున జరిమానా విధించింది.
watsop leekula kesulo iddariki jarimana
Updated : 30/04/2020 02:34 IST
dilli: samstha adhikaarika prakatanaku munde bajaje autoku sambandhinchina traimaasika phalitaalanu (2016-17 naalugo traimaasikam) vatsaplo leeky chesina kesulo iddariki marketla niyantrana samstha sb roo.30 lakshala jarimana vidhinchindi. neerajm kumare agarwalle, shruthi visalke oraalaku chero roo.15 lakshala choppuna jarimana vidhinchinatlu sb perkondi. stacke extangylaku adhikaarikamgaa elanti samacharam andinchaka munupe konni samsthala sherla dharalanu prabhaavitam chese prise sensitive samaachaaraanni ververu praivetu watsop groopullo sarykulete chestunnatlu konni varta nivedikalu vachina nepathyamlo sb vaatipai drushti saarinchindi. praathamika vichaarana jaripi 26 watsop groopulni, 190 parikaraalanu japtu chesindi. veeti nunchi data sekarinchi visleshiste sumaru 12 companyla phalitaalu, aardhika samacharam watsop sandesala dwara leeky ayinatlu telindi. indulo bajaje autoku sambandhinchi 2016-17 naalugo traimaasika aardhika phalitaalu chala daggaragaa undatamtho lothugaa daryaaptu cheyagaa, neerajm kumare, shruthi visalke dwarane ee samacharam bayati vyaktulaku watsop dwara vellinatlu velladaindi. taajaagaa vaariddarikii chero roo.15 lakshala choppuna jarimana vidhinchindi.